Informácia o realizovaní projektu
VLAKOM DO MÚZEÍ A GALÉRIÍ 2014 – jarná časť

Ministerstvo kultúry Slovenskej republiky (ďalej len „ministerstvo kultúry“) v spolupráci so Železničnou spoločnosťou Slovensko, a. s. (ďalej len „železničná spoločnosť“) a jej partnermi ponúkli žiakom základných škôl a študentom 1. – 4. ročníka osemročných gymnázií v Slovenskej republike v termíne 18. marca do 12. apríla 2014 možnosť využiť jednodňovú ponuku zvýhodnenej prepravy vlakom spojenú s návštevou múzeí a galérií na Slovensku. Ministerstvo kultúry iniciovalo na základe podnetov z predchádzajúcich rokov rozšírenie ponuky Vlakom do múzeí a galérií v roku 2013 o rezortné múzeá v zriaďovateľskej pôsobnosti iných ústredných orgánov štátnej správy a v roku 2014 rozšírenie ponuky o  kultúrne inštitúcie v pôsobnosti vyšších územných celkov SR. Sekcia kultúrneho dedičstva nadviazala rokovania so železničnou spoločnosťou kvôli rozširovaniu predmetnej ponuky o ďalšie inštitúcie v budúcom období. Predstavenstvo železničnej spoločnosti uvítalo túto iniciatívu a schválilo realizáciu ponuky Vlakom do múzeí a galérií aj pre rok 2014 s podmienkami, ktoré boli zverejnené na webových sídlach organizátorov.

Na základe tejto iniciatívy prejavili záujem a zapojili sa do jarnej časti podujatia/projektu Vlakom do múzeí a galérií 2014 po odsúhlasení železničnou spoločnosťou nasledovné  rezortné múzeá:
•	Múzeum vo Svätom Antone, Lesnícke a drevárske múzeum vo Zvolene, Slovenské poľnohospodárske múzeum v Nitre - v pôsobnosti Ministerstva pôdohospodárstva a rozvoja vidieka SR;
•	Slovenské banské múzeum v Banskej Štiavnici a Slovenské múzeum ochrany prírody a jaskyniarstva v Liptovskom Mikuláši - v pôsobnosti Ministerstva životného prostredia SR;
•	Centrum vedecko-technických informácií SR - Múzeum školstva a pedagogiky  - v pôsobnosti Ministerstva školstva, vedy, výskumu a športu SR;
•	Múzeum obchodu - v pôsobnosti Ministerstva hospodárstva SR;
•	Múzeum polície SR - v pôsobnosti Ministerstva vnútra SR;
•	VHÚ - Vojenské historické múzeum Piešťany - v pôsobnosti Ministerstva obrany SR.
Z múzeí a galérií v zriaďovateľskej pôsobnosti ministerstva kultúry boli zapojené do projektu, tak ako po minulé roky, nasledovné inštitúcie aj so svojimi špecializovanými pracoviskami:
•	Slovenské národné múzeum
•	Slovenská národná galéria
•	Slovenské technické múzeum Košice 
•	Múzeum SNP Banská Bystrica 
•	SNK – Literárne múzeum Martin
•	ŠVK– Literárne a hudobné múzeum v Banskej Bystrici
•	SUH – Múzeum Mikuláša Thege-Konkolyho v Hurbanove.

Z technických dôvodov na strane dopravcu – železničnej spoločnosti bolo Múzeum Tatranského národného parku v Tatranskej Lomnici vyňaté z aktuálneho programu „Vlakom do múzeí a galérií jar 2014“ kvôli konaniu výlukových prác a obmedzeniu dopravnej obslužnosti regiónu Tatranská Lomnica. Do jarnej časti projektu Vlakom do múzeí a galérií 2014 sa po odsúhlasení železničnou spoločnosťou po prvýkrát zapojilo 47 nasledovných múzeí a galérií                      v zriaďovateľskej pôsobnosti samosprávnych krajov SR:

Úrad Bratislavského samosprávneho kraja
Malokarpatské múzeum v Pezinku

Úrad Banskobystrického samosprávneho kraja
Stredoslovenské múzeum Banská Bystrica
Horehronské múzeum Brezno
Gemersko-malohontské múzeum v Rimavskej Sobote
Novohradské múzeum a galéria Lučenec
Pohronské múzeum Nová Baňa
Stredoslovenská galéria Banská Bystrica

Úrad Košického samosprávneho kraja
Múzeum Spiša Spišská Nová Ves 
Východoslovenské múzeum Košice
Východoslovenská galéria Košice
Zemplínske múzeum Michalovce

Úrad Nitrianskeho samosprávneho kraja
Nitrianska galéria Nitra
Galéria umenia Ernesta Zmetáka v Nových Zámkoch
Tribečské múzeum v Topoľčanoch
Múzeum Jána Thaina v Nových Zámkoch
Ponitrianske múzeum v Nitre
Podunajské múzeum v Komárne
Tekovské múzeum v Leviciach

Úrad Trenčianskeho samosprávneho kraja
Trenčianske múzeum v Trenčíne
Hornonitrianske múzeum v Prievidzi
Galéria Miloša Alexandra Bazovského v Trenčíne

Úrad Trnavského samosprávneho kraja
Balneologické múzeum Piešťany
Vlastivedné múzeum v Hlohovci
Záhorské múzeum Skalica
Západoslovenské múzeum Trnava
Žitnoostrovné múzeum v Dunajskej Strede
Galéria J. Koniarka v Trnave
Záhorská galéria Jána Mudrocha v Senici

Úrad Prešovského  samosprávneho kraja
Krajské múzeum v Prešove
Vihorlatské múzeum v Humennom
Vlastivedné múzeum v Hanušovciach nad Topľou
Šarišské múzeum v Bardejove
Ľubovnianske múzeum v Starej Ľubovni
Múzeum v Kežmarku
Podtatranské múzeum v Poprade
Múzeum moderného umenia Andyho Warhola v Medzilaborciach
Šarišská galéria v Prešove
Tatranská galéria v Poprade

Úrad Žilinského samosprávneho kraja
Považské múzeum v Žiline 
Liptovské múzeum v Ružomberku
Kysucké múzeum Čadca
Oravské múzeum P.O. Hviezdoslava Dolný Kubín
Považská galéria umenia v Žiline 
Oravská galéria Dolný Kubín
Turčianska galéria Martin
Liptovská galéria Petra Michala Bohúňa Liptovský Mikuláš
Kysucká galéria v Oščadnici 

ORGANIZAČNÉ ZABEZPEČENIE AKCIE

V jarnom období roku 2014 bola realizovaná ponuka v termíne od 18. marca do 12. apríla 2014. Propagácia podujatia začala od februára 2014. K aktuálnemu podujatiu bol zverejnený aj propagačný leták „Vlakom za poznaním“. Informácie o ponuke boli zverejnené na webových sídlach www.culture.gov.sk, www.slovakrail.sk. Niektoré zúčastnené múzeá a galérie zabezpečili propagáciu projektu aj prostredníctvom svojich webových sídiel. Múzeá a galérie, ktoré boli zapojené do projektu, poskytli pred jeho realizáciou aktualizáciu svojich expozícií, výstavných projektov a sprievodných akcií. Múzeá a galérie ponúkali zvýhodnené vstupné, prípadne možnosť platiť kultúrnymi poukazmi vydané ministerstvom kultúry. O výške vstupného a o ponúkaných zľavách do múzeí/galérií bolo potrebné sa informovať priamo v jednotlivých múzeách a galériách. Z kapacitných dôvodov bolo nevyhnutné objednať si každú prepravu vopred najneskôr tri pracovné dni pred plánovanou cestou.

HODNOTENIE PODUJATIA Z POHĽADU ZÚČASTNENÝCH INŠTITÚCIÍ 

Z pohľadu múzeí a galérií ide o zaujímavý projekt, počas ktorého návštevníci mali možnosť si prezrieť okrem stálych múzejných a galerijných expozícií aj aktuálne výstavy so sprievodným lektorským výkladom a taktiež sa mohli zúčastniť aj sprievodných podujatí, súčasťou ktorých boli aj tvorivé dielne. V priebehu jarného termínu podujatia bol opätovne zaznamenaný záujem aj o vysunuté pracoviská. Projekt umožnil aj žiakom zo vzdialenejších regiónov zoznámiť sa so zbierkovým fondom a aktivitami múzeí a galérií. 
Školské skupiny v rámci akcie Vlakom do múzeí a galérií nenavštívili niektoré múzeá z dôvodu absencie železničnej dopravy. Hlavným dôvodom nevyužitia tejto ponuky je väčšia vzdialenosť kultúrnej inštitúcie od železničnej trasy a vlakových staníc (napr. SNM–Múzeum Červený kameň v Častej, SNM- Múzeum ukrajinskej kultúry vo Svidníku, SNM - Spišské múzeum v Levoči, Slovanské múzeum A. Puškina v Brodzanoch, Múzeum M. R. Štefánika na Košariskách, Múzeum vo Svätom Antone). 
Preukázali sa však aj určité problémy spojené s plánovanými výlukami vlakov, čo niektoré školy odradilo od plánovania tohto typu exkurzie (napr. Slovenská národná knižnica – Literárne múzeum Martin).  Ku koncu trvania akcie bolo zaznamenané, že z dôvodu neschválenia cesty dopravcom – ŽSR bol zrušený väčší počet prehliadok, ktoré jednotlivé školy stornovali (napr. v SNM-Historickom múzeu, SNM-Múzeum židovskej kultúry). Školy sa už v predtermíne informovali o možnostiach pripravovaných akcií v daný termín a mnohé z nich si vyžiadali lektorský výklad k expozíciám (napr. v SNM- Prírodovednom múzeu). Podujatie umožňuje žiakom škôl z odľahlých miest republiky spoznávať kultúru iných regiónov zastúpenú múzeami a galériami. Všetky zúčastnené inštitúcie považujú projekt za zaujímavý a prínosný.  

Aktivity zúčastnených múzeí a galérií mali u návštevníkov kladnú odozvu. Cieľom bolo umožniť žiakom aj zo vzdialenejších regiónov zoznámiť sa z prezentáciami zbierkových fondov  múzeí a galérií a ich aktivitami. Hoci múzeá a galérie nezaznamenali výrazný nárast návštevnosti oproti predchádzajúcemu obdobiu (dôvody nevyužitia ponuky mohli  byť rôzne, napr. nevhodné vlakové spojenie, vzdialenosť kultúrnej inštitúcie od vlakovej stanice, krátky čas trvania projektu, realizovanie projektu počas aktívneho školského procesu, nedostatočná propagácia na školách), akciu hodnotili pozitívne. Pedagogický dozor zúčastnených školských skupín ocenil nadväznosť výstav na učebné osnovy, prostredníctvom, ktorých si žiaci mohli upevniť a rozšíriť vedomosti nadobudnuté na vyučovacom procese. Zúčastnené skupiny využili ponúkaný výklad lektorov. Organizácie plánujú  aj v budúcnosti sa zapojiť do projektu. 

K tomu, aby projekt ešte výraznejšie splnil svoje poslanie, t. j. na jednej strane pomohol zvýšiť návštevnosť múzeám a galériám a na druhej strane umožnil žiakom a študentom prostredníctvom výstav a aktivít  si ozrejmiť poznatky nadobudnuté vo vyučovacom procese,  je odporúčané zo strany zúčastnených inštitúcií zlepšiť organizáciu a propagáciu projektu, napr. aby školské zariadenia dostali už na začiatku školského roku plánované termíny projektu, zoznam múzeí a galérií ktoré sa ho zúčastnia, z dôvodu začlenenia do programu exkurzií, plánu a rozvrhu hodín školy. Vhodné by bolo aj zvýšiť propagáciu v médiách (rozhlas, televízia). Projekt by sa mal realizovať v dlhšom období, najmä v mesiacoch máj - jún, kedy je  už na školách relatívne ukončený učebný proces a čas do konca školského  roku sa využíva na výlety a exkurzie. 

Z hodnotenia projektu je zrejmá aj tá skutočnosť, že žiaci a študenti nevyužili dostatočne kultúrne poukazy, ktoré by mali byť využité práve na takýto druh kultúrnych aktivít. Múzeá odporúčajú zvážiť hodnotu kultúrneho poukazu (napr. žiak by mal dostávať kultúrne poukazy v rôznej cenovej hodnote), pretože hodnota jedného kultúrneho poukazu  je vysoká vzhľadom na nízke  vstupné v regionálnych múzeách a galériách, čím sa automaticky vylučuje platba kultúrnymi poukazmi, čo v konečnom dôsledku ovplyvňuje záujem, najmä sociálne slabších skupín,  o návštevu týchto organizácii. 

Spoločné odporúčania zo strany múzeí a galérií:
•	zabezpečiť propagáciu podujatia v dostatočnom časovom predstihu pred akciou; zabezpečiť väčšiu propagáciu aktivity a pre oblasti, kde nie je železnica uvažovať so zapojením autobusovej dopravy (napr. okr. Stropkov, Svidník, časť Vranova, Svätý Anton);
•	rozšíriť projekt so záberom aj na stredné školy;
•	zvážiť hodnotu kultúrneho poukazu, aby žiak mal možnosť použiť kultúrny poukaz v rôznej cenovej hodnote,
•	rozšíriť projekt a zapojiť do ponuky v budúcom období nové múzeá (napr. Poštové múzeum na základe žiadosti Slovenskej pošty, a. s., Múzeum dopravy v Rajeckých Tepliciach na základe prejaveného záujmu Považského múzea v Žiline);
•	zabezpečiť dlhšie trvanie projektu, najmä v závere školského roka, v období školských výletov; 
•	na začiatku školského roku rozposlať školským zariadeniam termíny plánovaného prebiehania projektu so zúčastnenými múzeami a galériami z dôvodu začlenenia programu exkurzií do plánu a rozvrhu hodín školy;
•	dôsledne dodržiavať podmienky akcie, aby nedochádzalo k prípadnému zneužívaniu ponuky (s prihliadnutím na nepríjemnú skúsenosťou, že niektoré školy vyžadovali len potvrdenie formulára bez návštevy múzea alebo galérie);
•	pokračovať v organizovaní takýchto spoločných aktivít kultúry a dopravy, pokračovať v tomto podujatí aj v nasledujúcich rokoch vzhľadom na kladné ohlasy medzi návštevníkmi a s prihliadnutím na stúpajúcu návštevnosť múzeí a galérií.

SÚHRNNÉ HODNOTENIE PODUJATIA VLAKOM DO MÚZEÍ A GALÉRIÍ 2014 

Projekt Vlakom do múzeí a galérií podporuje cesty detí za kultúrou a stretáva sa s veľkým záujmom zo strany detí a škôl. Jarná časť projektu opätovne splnila svoj účel. Aktivity boli hodnotené pozitívne. Aj keď pre niektoré múzeá to neznamenalo veľký prílev návštevníkov, ale prispelo k ich propagácii. Aktivity umožnili návštevu aj deťom zo sociálne slabších rodín, ktoré majú problém predovšetkým s nákladmi na dopravu (napr. Vlastivedné múzeum Hanušovce). Akcia prebehla bez komplikácií, stretla sa u verejnosti so záujmom, určite prispela k zvýšeniu návštevnosti.

Na jar 2014 navštívilo múzeá a galérie zúčastnené na projekte spolu vyše 419 skupín v počte 13 155 návštevníkov (v októbri 2013 navštívilo vyše 257 skupín s počtom návštevníkov 13 647). Inštitúcie zaznamenali zvýšenú návštevnosť z radov školskej mládeže nielen v sídelných expozíciách múzeí a galérií, ale aj vo vysunutých expozíciách, napr. v Múzeu dopravy v Bratislave, v Múzeu letectva v Košiciach. Vysokú návštevnosť zo  zúčastnených múzeí a galérií zaznamenali inštitúcie v košickom samosprávnom kraji (Východoslovenské múzeum Košice 1086 návštevníkov), ako aj v Trenčianskom samosprávnom kraji (Trenčianske múzeum 1 214 návštevníkov) a Žilinskom samosprávnom kraji (spolu všetky múzeá 1528 návštevníkov). V rámci SNM boli navštívené nasledovné špecializované múzea: SNM-Historické múzeum, SNM-Prírodovedné múzeum, SNM - Archeologické múzeum, SNM-Múzeum kultúry karpatských Nemcov, SNM-Múzeum bábkarských kultúr a hračiek, hrad Modrý Kameň,  SNM-Múzeum Betliar,  SNM-Spišské múzeum, SNM-Múzeum Bojnice, SNM-Múzeá v Martine, z ktorých najväčšiu návštevnosť zaznamenalo SNM-Prírodovedné múzeum (682 návštevníkov spolu), SNM - Historické múzeum (676 návštevníkov spolu), ako aj SNM-Múzeá v Martine (561 návštevníkov spolu).  
Prehľad kultúrnych inštitúcií navštívených v rámci jarnej časti projektu Vlakom do múzeí a galérií 2014 je uvedený v prílohe č. 1 .

Jarná časť akcie Vlakom do múzeí a galérií bola z hľadiska počtu návštevníkov porovnateľná s jesennou i jarnou časťou projektu v minulom roku. Mierny pokles návštevnosti vykázali rezortné múzeá (napr. Slovenské technické múzeum v Košiciach  malo návštevnosť v počte celkom 3 265 návštevníkov oproti počtu 6238 návštevníkov v októbri 2013, Slovenské národné múzeum malo návštevnosť v počte 2 465 oproti počtu 3846 návštevníkov v októbri 2013). Táto skutočnosť sa môže odôvodniť tým, že bola rozšírená ponuka o nové múzeá a galérie, t. j. 47 múzeí a galérií v pôsobnosti všetkých samosprávnych krajov SR.  

Pozitívne ohlasy návštevníkov múzeí a galérií však svedčia o narastajúcom záujme o túto akciu spojenú s cestovaním po Slovensku a spoznávaním kultúry a histórie. Projekt Vlakom do múzeí a galérií približuje kultúrne dedičstvo školopovinným deťom pričom vzdialenosť a náklady s cestou už nie sú bariérou na ceste za poznaním. Projekt možno považovať za zaujímavý spôsob propagácie samotných múzeí a galérií na Slovensku, ale aj samotnej železničnej dopravy. Podujatie možno celkovo hodnotiť ako veľmi prínosné, nakoľko projekt motivuje školy navštevovať múzeá a galérie opakovane, čo môže byť  znakom čoraz väčšieho záujmu aj o takúto formu vzdelávania. 

Príloha č.1: Prehľad inštitúcií navštívených v rámci projektu 
 VLAKOM DO MÚZEÍ A GALÉRIÍ 2014

	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
1.	Slovenské národné múzeum	134	87	3846	2465	1323	1322	
2.	Slovenská národná galéria 	46	16	1200	408	386	231	
3.	Slovenské technické múzeum Košice 	197	127	6238	3265	2103	1618	
4.	Múzeum SNP Banská Bystrica 	20	15	567	408	143	179	
5.	SNK –Literárne múzeum Martin  	10	5	331	159	170	137	
6.	ŠVK– Literárne a hudobné múzeum 	8	9	168	281	61	63	
7.	SUH – Múzeum Mikuláša Thege-Konkolyho 	1	0	47	0	42	0	
8.	Múzeum polície	6	6	130	152	0	0	
9.	Slovenské múzeum ochrany prírody a jaskyniarstva
Liptovský Mikuláš	13	4	353	171	0	0	
10.	Slovenské banské múzeum v Banskej Štiavnici	4	1	90	37	0	0	
11.	VHÚ – Vojenské historické múzeum v Piešťanoch	7	-	252	-	0	-	
12.	CVTI SR - Múzeum  školstva a pedagogiky	1	0	20	0	0	0	
13.	Múzeum obchodu	0	0	2	0	2	0	
14.	Múzeum vo Sv. Antone	0	0	0	0	0	0	
15.	Lesnícke a drevárske múzeum vo Zvolene	7	8	290	190	0	0	
16.	Slovenské poľnohospodárske múzeum v Nitre 	neuviedli  	0	113	0	0	0	
SPOLU	257	278	13647	7536	2127	3550	
Pozn.: Spracované na základe dostupných podkladov za rezortné múzea a galérie zúčastnené na projekte v priebehu jarnej časti projektu Vlakom do múzeí a galérií 2014.
Múzeum TANAPU v Tatranskej Lomnici -  nezúčastnené z dôvodu výluky dopravy.

VÚC Bratislava 	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
17.	Malokarpatské múzeum Pezinok	-	0	-	0	-	0	

VÚC Banská Bystrica	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
18.	Stredoslovenské múzeum Banská Bystrica	-	4	-	90	-	59	
19.	Horehronské múzeum Brezno	-	1	-	35	-	0	
20.	Gemersko-malohontské múzeum v Rimavskej Sobote	-	1	-	17	-		
21.	Novohradské múzeum a galéria v Lučenci	-	1	-	13	-	0	
22.	Pohronské múzeum Nová Baňa	-	1	-	30	-	0	
23.	Stredoslovenská galéria Banská Bystrica	-	0	-	0	-	0	
Celkom	-	8	-	185	-	59	

VÚC Košice	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
24.	Múzeum Spiša SNV	-	7	-	215	-	69	
25.	Východoslovenské múzeum Košice	-	31	-	1086	-	1186	
26.	Východoslovenská galéria Košice	-	2	-	32	-	45	
27.	Zemplínske múzeum Michalovce	-	0	-	0	-	0	
Celkom		40		1333		1300	

VÚC Nitra	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
28.	Podunajské múzeum v Komárne	-	0	-	0	-	0	
29.	Tribečské múzeum v Topoľčanoch	-	1	-	33	-	0	
30.	Tekovské múzeum v Leviciach	-	3	-	46	-	0	
31.	Ponitrianske múzeum Nitra	-	3	-	88	-	0	
32.	Múzeum Jána Thaina v Nových Zámkoch	-	3	-	134	-	0	
33.	Nitrianska galéria	-	2	-	36	-	0	
34.	Galéria umenia Ernesta Zmetáka v Nových Zámkoch	-	0	-	0	-	0	
Celkom	-	12	-	339	-	0	

VÚC Prešov	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
35.	Krajské múzeum v Prešove	-	7	-	149	-	0	
36.	Vihorlatské múzeum v Humennom**	-		-		-		
37.	Vlastivedné múzeum v Hanušovciach nad Topľou	-	3	-	87	-	11	
38.	Šarišské múzeum v Bardejove**	-		-		-		
39.	Ľubovnianske múzeum v Starej Ľubovni**	-		-		-		
40.	Múzeum v Kežmarku**	-		-		-		
41.	Podtatranské múzeum v Poprade**	-		-		-		
42.	Múzeum moderného umenia A. Warhola v Medzilaborciach	-	4	-	81	-	0	
43.	Šarišská galéria v Prešove	-	0	-	0	-	0	
44.	Tatranská galéria v Poprade**	-		-		-		
Celkom	-	14	-	317	-	11	

Údaje o počte návštevníkov poskytnuté dodatočne po termíne vyhodnotenia jarnej časti projektu, a tým nie sú zahrnuté v súhrnnom vyhodnotení.
Tatranská galéria v Poprade	-	3	-	103	-	-	

VÚC Trenčín	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
45.	Trenčianske múzeum v Trenčíne	-	neuviedli	-	1214	-	0	
46.	Hornonitrianske múzeum v Prievidzi	-	0	-	0	-	0	
47.	Galéria M. A. Bazovského v Trenčíne	-	7	-	207	-	16	
Celkom	-	7	-	1421	-	16	

VÚC Trnava	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
48.	Balneologické múzeum v Piešťanoch	-	6	-	140	-	22	
49.	Záhorské múzeum Skalica	-	2	-	57	-	0	
50.	Západoslovenské múzeum v Trnave	-	5	-	169	-	177	
51.	Galéria Jána Koniarka v Trnave	-	5	-	130	-	0	
52.	Záhorská galéria Jána Mudrocha v Senici	-	0	-	0	-	0	
53.	Žitnoostrovné múzeum v Dunajskej Strede	-	0	-	0	-	0	
54.	Vlastivedné múzeum v Hlohovci	-	0	-	0	-	0	
Celkom	-	18	-	496	-	199	

VÚC Žilina	Skupiny
(jeseň 2013)	Skupiny
(jar 2014)	Počet návštevníkov (jeseň 2013)	Počet návštevníkov (jar 2014)	Počet kultúrnych poukazov
(jeseň 2013 )	Počet kultúrnych poukazov
(jar 2014)	
55.	Považské múzeum v Žiline	-	4	-	77	-	0	
56.	Liptovské múzeum v Ružomberku	-	6	-	181	-	168	
57.	Kysucké múzeum v Čadci	-	3	-	141	-	43	
58.	Oravské múzeum P. O. Hviezdoslava v Dolnom Kubíne	-	17	-	520*	-	0	
59.	Považská galéria v Žiline	-	10	-	532	-	20	
60.	Oravská galéria v Dolnom Kubíne	-	1	-	46	-	0	
61.	Turčianska galéria v Martine	-	0	-	0	-	0	
62.	Liptovská galéria Petra Michala Bohúňa v Liptovskom Mikuláši	-	1	-	31	-	22	
63.	Kysucká galéria v Oščadnici	-	0	-	0	-	0	
Celkom	-	42	-	1528	-	233	

*Poznámka: školy navštívili viaceré expozície, preto sú započítané do celkového počtu viackrát (aj keď bola zrealizovaná len jedna preprava)
**Inštitúcie, ktoré neposkytli údaje do vyhodnotenia jarnej časti projektu.